AIŠKINAMASIS RAŠTAS

**Dėl sutikimo pratęsti išlaikymą A. K., L. Z., T. J. ir R. K.**

**Molėtų vaikų savarankiško gyvenimo namuose**

**1.Parengto tarybos sprendimo projekto tikslai ir uždaviniai.**

Sprendimo projekto tikslas – pratęsti išlaikymą Molėtų vaikų savarankiško gyvenimo namuose A.K, gim.2002-07-18, iki 2021-08-31, kol baigs Ukmergės ,,Ryto” specialiojoje mokykloje Socialinių įgūdžių grupės užsiėmimus, L.Z., gim. 2002-06-17, iki 2022-08-31, kol baigs Molėtų gimnaziją, T.J., gim. 2001-07-03, iki 2022-07-03, kol sueis 21-eri metai, R.K., gim. 2001-08-15, iki 2022-08-15, kol sueis 21-eri metai.

A. K., gim. 2002-07-18, gyvena Molėtų vaikų savarankiško gyvenimo namuose (anksčiau Molėtų vaikų globos namai) nuo 2005-04-28. Nuo 2007-07-09 A.K. Molėtų rajono apylinkės teismo sprendimu paskirta nuolatinė globa. Šiuo metu A. mokosi Ukmergės ,,Ryto“ specialiojoje mokykloje 10 klasėje. Ją baigus, vienerius metus lankys Socialinių įgūdžių grupę. A. prašo leidimo gyventi Molėtų vaikų savarankiško gyvenimo namuose nuo 2020-07-18 iki 2021-08-31, kol baigs Ukmergės ,,Ryto“ specialiojoje mokykloje Socialinių įgūdžių grupės užsiėmimus.

L.Z., gim. 2002-06-17, gyvena Molėtų vaikų savarankiško gyvenimo namuose (anksčiau Molėtų vaikų globos namai) nuo 2006-10-13. Nuo 2011-07-27 L.Z. Molėtų rajono apylinkės teismo sprendimu paskirta nuolatinė globa. Šiuo metu l. mokosi Molėtų gimnazijos 2(10) klasėje ir mokymąsi tęs pagal bendrojo lavinimo programą iki 2022-08-31 šioje mokykloje. L.Z. prašo leidimo gyventi Molėtų vaikų savarankiško gyvenimo namuose nuo 2020-06-17 iki 2022-08-31, kol baigs Molėtų gimnaziją.

T. J., gim. 2001-07-03, gyvena Molėtų vaikų savarankiško gyvenimo namuose (anksčiau Molėtų vaikų globos namai) nuo 2011-09-16. Nuo 2014-08-11 T.J. Molėtų rajono apylinkės teismo sprendimu paskirta nuolatinė globa. T. Yra našlaitis. Šiuo metu mokosi Molėtų gimnazijos 4 (12) klasėje. T. J. Prašo leisti gyventi Molėtų vaikų savarankiško gyvenimo namuose pagal ,,Vaikų, sulaukusių pilnametystės, kuriems buvo teikta institucinė socialinė globa, savarankiško gyvenimo programą“ kol sueis 21-eri metai iki 2022-07-03.

R.K., gim. 2001-08-15, gyvena Molėtų vaikų savarankiško gyvenimo namuose (anksčiau Molėtų vaikų globos namai) nuo 2005-05-17. Nuo 2011-07-28 R.K. Molėtų rajono apylinkės teismo sprendimu paskirta nuolatinė globa. Šiuo metu r. mokosi Alantos technologijos ir verslo mokykloje barmenės- padavėjos specialybės 2 kurse. R.K. prašo leisti gyventi Molėtų vaikų savarankiško gyvenimo namuose pagal ,,Vaikų, sulaukusių pilnametystės, kuriems buvo teikta institucinė socialinė globa, savarankiško gyvenimo programą“ kol sueis 21-eri metai iki 2022-08-15.

**2.Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 4 dalis;

Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“, 1 priedo 2.7. papunktis.

**3.Galimos teigiamos ir neigiamos pasekmės priėmus siūlomą tarybos sprendimo projektą.**

Teigiamos pasekmės.

Bus užtikrinta gyvenamoji vieta ir išlaikymas A.K., L.Z., T.J. ir R.K. V. iki jie baigs mokslus ar savarankiško gyvenimo programą.

Neigiamos pasekmės - nenumatomos.

**4. Priemonės sprendimui įgyvendinti .**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos).**

Lėšų poreikis asmens išlaikymui 880,67 Eur. per mėnesį. Lėšų šaltiniai - valstybės biudžeto lėšos (valstybės biudžeto specialiųjų tikslinių dotacijų, skirtų savivaldybėms perduotoms įstaigoms išlaikyti), savivaldybės biudžeto lėšos.

**6.Vykdytojai, įvykdymo terminai.**

Molėtų vaikų savarankiško gyvenimo namai.

Socialinės paramos skyriaus vedėja Genovaitė Gribauskienė